Maaliskuu 2013

Kattava katkaisu- ja hiomalaikkojen valikoima rautatiekiskojen ja rautateiden kunnossapitoon

Norton lanseeraa kattavan hiomatuotteiden valikoiman kiskonkatkaisuun ja rautateiden kunnossapitoon. Valikoimaan kuuluu mm. katkaisu- ja napalaikkoja sekä hioma- ja kuppilaikkoja.

Rautatiekiskojen teräksen laatu on viime vuosina parantunut. Tänä päivänä käytettävä teräs on sekä puhtaampaa että kovempaa. Paljon hiiltä, mangaania ja piitä sisältävää karkaistua ja lämpökäsiteltyä terästä on vaikea katkaista ja hioa. Uusiin vaatimuksiin vastatakseen Norton on lanseerannut uuden valikoiman kiskojen kunnossapitoon, minkä myötä päästään alhaisempiin hioma- ja katkaisukustannuksiin sekä korkeampaan tuottavuuteen.

Valikoimaan kuuluu halkaisijaltaan 600 mm:n Toros –katkaisulaikkoja, joiden valmistus perustuu uuteen teknologiaan ja tekee niistä valmistajan mukaan erityisen sopivia kiskonkatkaisuun. Näitä katkaisulaikkoja käytetään suurissa siirrettävissä katkaisulaikkakoneissa. Kulmahiomakoneisiin Norton valikoimasta löytyy halkaisijaltaan 115-230 mm:n katkaisu- ja napalaikkoja: uuden sukupolven erityisen ohut ja pitkäikäinen Norton Quantum, NorZon Quick Cut –napalaikkoja nopeaan ja suureen aineenpoistoon sekä X-Treme Life –katkaisu- ja napalaikkoja. Polttomoottori- ja sähkökäyttöisiin koneisiin löytyy lisäksi halkaisijaltaan 300-400 mm:n Industrial Line –katkaisulaikkoja. Näille katkaisulaikoille löytyy kolme eri kovuutta: Soft, Medium ja Hard.

 ► ► ►

Rautateiden kunnossapitoon tarkoitetusta valikoimasta löytyy myös suoria hiomalaikkoja, hiomalaikkoja syvennyksellä sekä kuppilaikkoja sisäkierteellä hitsien hiontaan ja kiskojen profilointiin. Valikoimaan kuuluu myös lamellilaikkoja metallin hiontaan ja timanttikatkaisulaikkoja betonisten ratapölkkyjen katkaisuun.

”Tämä rautatiekiskojen kunnossapitoon tarkoitettu kattava katkaisu- ja hiomatuotteiden valikoima takaa käyttäjille alhaisemmat hiomakustannukset ja tehokkaamman kunnossapidon”, toteaa Timo Sutinen, Saint-Gobain Abrasivesin Suomen myyntijohtaja.

Katso myös www.saint-gobain-abrasives.com